ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 50 -МИ / 12.02.2021г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **12 февруари 2021 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

 **І.  Доклад по получено писмо от НОИ**

 **ІІ. Разглеждане на сигнал**  с вх.№ 569 /07.12.2020г. за предсрочно прекратяване на пълномощията на Соня Боянова Ставрева, обявена за избрана за общински съветник в Общински съвет на Община Благоевград.

 **ІІI. Доклад писма от Следствен отдел към окръжна прокуратура Благоевград**

 **IV. Разни**

**ПРИСЪСТВАТ:**

Мартин Бусаров, Вилислав Балев, Мустафа Сирачки, Елеонора Атанасова, Александра Стоянова, Владислав Вачев, Биляна Петачка, Стоян Терзийски, Милена Велкова, Елена Панчева, Йордан Симонски, Светослава Терзиянова- Михайлова

**ОТСЪСТВАЩИ** : Илия Милев

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров: Колеги откривам заседанието на ОИК. 12 февруари ,18:00 – заседание на ОИК Благоевград. Имаме ли кворум ?

Мустафа Сирачки :12 човека сме в зала, 1 отсъстващ, можем да проведем заседание и да взимаме решения.

Предлагам следния проект на дневен ред:

**Д н е в е н р е д:**

 **І.  Доклад по получено писмо от НОИ**

 **ІІ. Разглеждане на сигнал**  с вх.№ 569 /07.12.2020г. за предсрочно прекратяване на пълномощията на Соня Боянова Ставрева, обявена за избрана за общински съветник в Общински съвет на Община Благоевград.

 **ІІI. Доклад писма от Следствен отдел към окръжна прокуратура Благоевград**

 **IV. Разни**

Мартин Бусаров:

Това е предложението ми за проект на дневен ред , ако някой има друго предложение , моля да заповяда.

Мартин Бусаров :- Колеги, моля да гласуваме така предложения проект за дневен ред!

След гласуването , резултатите бяха следните :

Дневният ред беше приет единодушно ! 12 гласа „ЗА” , 0 /нула/ „Против”

По т.1 Мартин Бусаров запозна комисията с полученото писмо от НОИ във връзка с изпратено писмо от комисията.

Мартин Бусаров: колеги , в тази връзка Ви предлагам да изготвим Протоколно Решение с №1/12.02.2021г. – да съставим трето писмо до НОИ, в което да бъдат поместени пълните данни на г-н Румен Томов и да изискаме информация за конкретния период, като дадем данни за конкретното лице ,с конкретно ЕГН.

Мартин Бусаров :- Колеги, моля да гласуваме така предложения проект за протоколно решение!

След гласуването , резултатите бяха следните :

Дневният ред беше приет единодушно ! 12 гласа „ЗА” , 0 /нула/ „Против” Мартин Бусаров :Колеги , имаме решение!

Мартин Бусаров:

По т.2 от дневния ред -сигнал с вх.№ 569 /07.12.2020г. за предсрочно прекратяване на пълномощията на Соня Боянова Ставрева, обявена за избрана за общински съветник в Общински съвет на Община Благоевград, е постъпило възражение от Соня Ставрева.

Биляна Петачка запознава комисията, като изчита полученото възражение от Соня Ставрева.

Мартин Бусаров:

 Колеги , които желае нека да вземе отношение и евентуално да се предложи проект на Решение! Държа да ви кажа, че възражението, което бе прочетено е депозирано в срок от 3 дни след получаването на писмото ни, с което сме дали на г-жа Ставрева цялата преписка за запознаване и сме указали , че може да подаде писмено възражение. На 05.02.2021 е получено на адреса на г-жа Ставрева, на 08.02.2021 съответно ни е пратено писмо с възраженито, т.е. спазен е преклузивния срок по ЗМСМА.

А ние като ОИК пък си спазваме срока от 3 дни в, в които следва да се произнесем. Затова днес на 12.02.2021 е това заседание, в Петък.

Моля!

Биляна Петачка:

Колеги, аз ще взема становище в смисъл на установяване на конфликт на интереси, на нарушение на нормите на ЗМСМА. СМятам , че следва да прекратим предсрочно пълномощията на общинската съветничка.

На първо място, видно от всички документи по преписката, Соня Ставрева е собственик на капитала на своето дружество, видно е това обстоятелство от отоговора на ТР и ЮЛНЦ, който са ни пратили. Няма заличаване, няма подаване на каквито и да е заявления по образец в срок от месец след полагане на клетвата.

На второ място, самата Соня Ставрева признава, че наистина процесните три фактури, описани в сигнала на Калоян Ханджийски са изготвени от нея самата, предявени са на общината за заплащане и нещо повече – платени са. Това се установява и от отговора на кмета на общината, който имаме пред нас, даже са посочени и платежните, доказва се извършеното плащане.

На трето място, г-н Председателя да каже, ние сме го установили, но да каже – няма заведено във входящия регистър на ОИК уведомление от общинската съветничка Ставрева, няма заведено и в деловодството на Общ.съвет. В тази връзка намирам за неоснователни възраженията на Ставрева в нейното възражение, че не е имала задължение да декларира пред ОИК и Общинския съвет, да уведоми , че като избрана за съветник има фирма , и в срока по ЗМСМА, следва да предприеме мерки за излизане от фирмата, като Управител и Собтвеник, за да не е налице конфликт на интереси.

М.Бусаров: В регистъра на ОИК 0103 няма подадено уведомление по реда на ЗМСМА от г-жа Ставрева.

Б.Петачка:

Да си продължа изложението.

СМятам, че категорично получавайки пари за извършената услуга – реклама и публикуване на поздравителни адреси, и то не само веднъж, а три пъти, Соня Ставрева е в конфликт на интереси.

Зачитам ви нормата на чл.30,ал.4,т.10 Изрично уточнявам, че според мен се ползва нормата която е била в сила когато е извършено нарушението.независимо от промяната на ЗМСМА през 2020 , 8 месец.

Категорично се прекратяват пълномощията когато не се изпълнят задълженията по чл.34,ал.6 ЗМСМА.

Да видим нормата на чл.34,ал.6 ЗМСМА в редакцията по време на нарушението и действието на фактурите :

В едномесечен срок от обявяване на резултата за общински съвет, да лице което заема длъжност по ал.5 / на чл.34/ подава молба за освобождаване от заеманата длъжност и уведомява писмено председател на общинския съвет и ОИК.

А ал.5?

Има три точки, нас ни интересува т.3 – зачитам пак редакцията в сила от 23.01.2018 – не може да е ЕТ, съдружник, акционер, член на УС, член на надзорен съвет, член на контролен съвет на дружество което има сключени договори с общината, където е общински съветник, както и с търговски дружества с общинско участие или с общински предприятия.

Т.е. имаме управител на дружество, имаме договори с общината, имаме плащане по тези договори, имаме категорично конфликт на интереси, следва да прекратим мандата.

Елена Панчева:

Колеги подкрепям тезата на колежката Петачка, като смятам , че има нарушение , има конфликт на интереси и считам , че трябва да прекратим предсрочно правомощиията на Общинския съветник – Соня Ставрева.

Мартин Бусаров:

Някой има ли за изказване в посока на прекратяване?

Няма.

А някой в посока , че не следва да се прекратява предсрочно мандата?

Никой….

Аз искам тогава да взема отношение по сигнала и преписката.

На първо място,

Отделяме спорното от безспорното, нали така, да ползваме малко термини от колегите съдии. Та спорното и безспорното – няма спор, че Соня Боянова Ставрева е обявена за избрана за общински съветник с наше решение 280-МИ/29.10.2019г. Положила е клетва.

Обект е на сигнал от Калоян Ханджийски, в който сигнал се твърди да има издадени фактури, да има плащане по тези фактури. Безспорно е, че такива фактури има, имаме отговори от кмет на община с копие на самите документи. Имаме безспорно плащане.

Безспорно имаме и данни от ТР и регистър ЮЛНЦ, по партидата на дружеството, което е издало фактурите, за пълнота МЕДИЯ ГРУП ПРЕС ЕООД.Видно от отговора до ОИК, няма подавани никакви заявления по партидата.

Имаме обаче и безспорен факт – отговор от КПКОНПИ, в който отговор ни казват, че срещу г-жа Ставрева няма, не е имало производство по установяване на конфликт на интереси. Няма и решение за установен такъв конфликт. Напомням само, че КПКОНПИ е органа , който е единствено компетентен да установи конфликт на интереси, по смисъла на специалния за комисията закон за КОНПИ. Не е ОИК тази която произнася и установява конфликт на интереси, припомням да погледнете ЗМСМА, където влязло в сила решение на КПКОНПИ е основание за активиране на ОИК и произнасяне за прекратяване на мандат. Такова решение на КПКОНПИ нямаме, нямаме предпоставката, факта, от който да почерпим правомощията си.

Само подсещам, че сигнала е до ОИК от г-н Ханджийски, но е и до КПКОНПИ……а КПКОНПИ ни е отговорила…..

На следващо място, безспорно е, че и г-жа Ставрева не отрича за фактури и плащане, нито за предмета на фактурите.

Не съм съгласен обаче с извода на колегите , че следва да прилагаме отменена норма, по която да се водим и да гледаме сигнала.

Към подаване на сигнала в ОИК през месец 12 на 2020г., имаме действаща норма , визирана в сигнала, в сигнала се твърди че е нарушена нормата на чл.34,ал.6 ЗМСМА.

Поглеждаме към ЗМСМА, чл.34,ал.6, влезнала в сила към 07.08.2020г.

Текст различен от посоченото от преждеговорищите.

Никъде в тази норма на чл.34.ал.6 ЗМСМА не се съдържа каквото и да е изискване към г-жа Ставрева, да извърши действия, за освобождаване от длъжност и действия по уведомяване на ОИК и на председателя на общ.съвет.

Защо ли?

Ами защото пак безспорно, дружеството МЕДИЯ ГРУП ПРЕС ЕООД не е такова , което да попада в хипотезата на чл.34,ал.5 с двете и точки 1 и 2.

Последното изречение на ал.6 от чл.34 ЗМСМА – говори се за ситуация в която общ.съветник има частен интерес, той е длъжен да предприеме действия за предотвратяване на конфликт на интереси, по реда на специялния закон ЗПКОНПИ.

Да обяснявам ли какво значи частен интерес по време на гласуване в качеството му на общински съветник…..явно няма смисъл.

На последно място – по време на подаване на сигнала и по време на вземане на нашето решение, имаме по-благоприятна правна норма, тя следва да се приложи по отношение на настоящия казус. Чл.6,ал.3 мисля, че беше от АПК, материален закон, който да приложи ОИК, да обяснявам ли на колегите , които не са юристи….няма смисъл…

Против съм да прекратяваме мандата на г-жа Ставрева, ще вземем едно материално незаконосъобразно решение. Ние сме професионалисти…..Иначе по отношение на процедурата по издаване на акта ни…нямаме проблем. Това е безспорно.

 Колеги предлагам следния проект за решение:

РЕШЕНИЕ
№ 307-МИ
Благоевград, 12.02.2021

ОТНОСНО: Сигнал с вх.№ 569 /07.12.2020г. за предсрочно прекратяване на пълномощията на Соня Боянова Ставрева, обявена за избрана за общински съветник в Общински съвет на Община Благоевград.

В ОИК Благоевград е постъпил сигнал от Калоян Томов Ханджийски, ЕГН:\*\*\*\*\*\*\*\*\*, с който сигнал се сезира ОИК 0103 Благоевград с твърдение за нарушение на нормата на чл.34,ал.6 от ЗМСМА. Твърди се,че обявената за избрана за общински съветник в общинския съвет на Община Благоевград, а именно Соня Боянова Ставрева, ЕГН:\*\*\*\*\*\*\*, е осъществявала търговска дейност в посочени в ал.5 от чл.34 ЗМСМА правни субекти и че същата е участвала като управител и едноличен собственик на капитала на дружеството „Медия Прес Груп“ЕООД,ЕИК:205130590.

Подателят на сигнала счита, че са налице всички основания за прекратяване на правомощията на обявената за избрана за общински съветник ,тъй като според него те удостоверяват несъвместимост със заеманата длъжност.

Моли се ОИК Благоевград да провери изложеното в сигнала и да се произнесе съгласно правомощията си , като предсрочно прекрати пълномощията на Соня Боянова Ставрева като общински съветник в община Благоевград.

Сигнала е заведен с вх.№ 569 / 07.12.2020г. във входящия регистър на ОИК.

На свое заседание, проведено на 10.12.2020г., ОИК Благоевград се запозна със процесния сигнал и стартира административното производство съгласно правомощията си. С протоколни решения от 10.12.2020, 21.12.2020, 05.01.2021г.  бяха одобрени и изготвени писма  съответно :

- писмо наш изх.№58/14.12.2020 до Агенция по вписванията, Търговски Регистър и регистъра на ЮЛНЦ;

- писмо наш изх.№59/14.12.2020 до КПКОНПИ;

- писмо наш изх.№60/14.12.2020 до Председател на постоянна комисия  при общински съвет на община Благоевград – комисията по ОРСПКУКИ;

- писмо наш изх.№61/14.12.2020 до кмет на община Благоевград;

- писмо наш изх.№65/06.01.2021 до Председател на общинския съвет Благоевград.

С посочените писма ОИК изиска информация от адресатите им относно обстоятелствата , заявени в процесния сигнал.

С входящ номер № 572 / 21.12.2019г. във входящия регистър на ОИК Благоевград е заведено писмо от Търговски Регистър и регистъра ЮЛНЦ, в което е посочено, че към 07.12.2020г. по партидата на дружеството „МЕДИЯ ГРУП ПРЕС“ ЕООД, ЕИК:205130590, няма подадено заявление за вписване на промяна в обстоятелствата, както и че дружеството няма общинско участие.

С входящ номер № 579 / 14.01.2021г. във входящия регистър на ОИК Благоевград е заведено писмо от КПКОНПИ, с което се уведомява ОИК, че в периода от 23.01.2018г. до момента не е постъпвал сигнал и не е образувано производство за конфликт на интереси против Соня Ставрева. Сочи се , че няма влязъл в сила акт , с който да е установен конфликт на интереси, като се сочи и обстоятелството, че на сайта на комисията може да се направи справка и са достъпни подадените от лицето декларации по реда на специалния закон за КПКОНПИ.

С входящ номер № 576 / 11.01.2021г. във входящия регистър на ОИК Благоевград е заведено писмо от председател на КООРСПК към общинския съвет Благоевград, с което се уведомява ОИК, че Соня Ставрева е подала декларация по чл.35,ал.1,т.1 от Закона за противодействие на корупцията и за отнемане на незаконно придобитото имущество, както и се прилага копие на документа.

С входящ номер № 573 / 22.12.2020г. във входящия регистър на ОИК Благоевград е заведено писмо от Румен Томов – кмет на община Благоевград, с което се уведомява ОИК, че  дружеството „МЕДИЯ ГРУП ПРЕС“ ЕООД, ЕИК:205130590 е предявило фактури към община Благоевград, с посочени номера на фактури и единична стойност, като са приложени и копия на посочените фактури,копия на платежни по всяка фактура, и доказателства за предмета на всяка фактура-извадки от местни електронни сайтове.

С входящ номер № 575 / 11.01.2021г. във входящия регистър на ОИК Благоевград е заведено писмо от Председател на общински съвет Благоевград, с което се уведомява ОИК, че Соня Ставрева след направена справка в деловодната програма на общински съвет не е открита информация за постъпило писмено уведомление по реда на чл.34,ал.6 ЗМСМА.

На свое заседание на 27.01.2021г. ОИК Благоевград одобри с протоколно решение писмо до Соня Боянова Ставрева, в качеството и на обявена за избрана за общински съветник в общински съвет  на Община Благоевград, с което и бе дадена възможност да изрази писмено възражение по така подадения сигнал и отпочналото административно производство по предсрочно прекратяване на пълномощията и. Писмото е получено от г-жа Ставрева на 05.02.2021г. и обратен отговор е изпратен на 08.02.2021г. /в три дневен срок/ .

С входящ номер № 586 / 10.02.2021г. във входящия регистър на ОИК Благоевград е заведено писмено възражение от Соня Боянова Ставрева, с което мотивирано възразява срещу сигнала , подаден от Калоян Ханджийски. Счита , че не са налице посочените в сигнала правни основания за предсрочно прекратяване на пълномощията и като общински съветник от листата на Местна коалиция Партия на Зелените (ВОЛЯ).

След като разгледа всички относими документи, в това число приложените към преписка с вх. № 586 / 10.02.2021г. във входящия регистър на ОИК Благоевград, след като обсъди подаденото писмено възражение от Соня Ставрева ведно с приложените към него документи, и след проведена дискусия с изложени аргументи, ОИК Благоевград проведе гласуване.

В  резултат на проведеното гласуване и  на основание  чл.87,ал.1,т.1 от  Изборния Кодекс във връзка с чл. 30,ал.6 във връзка с чл.30,ал.4  от ЗМСМА и във връзка с Решение 1685-МИ от 20.11.2019г. на ЦИК, при спазване на законоустановения кворум Общинската избирателна комисия Благоевград

РЕШИ:

**ПРЕКРАТЯВА** предсрочно пълномощията на Соня Боянова Ставрева, обявена за избран за общински съветник в общински съвет на община Благоевград.

**АНУЛИРА** издаденото и удостоверение.

Настоящото решение подлежи на обжалване пред Административен съд- Благоевград по реда на  чл.459  от Изборния кодекс.

Колеги гласуваме :

 **„ЗА“** предсрочно прекратяване на пълномощията на Соня Боянова Ставрева - обявена за избран за общински съветник в общински съвет на община Благоевград , гласуваха общо 8 /осем/ члена  - Йордан Симонски, Александра Стоянова, Елеонора  Атанасова,  Биляна Петачка, Елена Панчева, Стоян Терзийски, Милена Велкова, Светослава Терзиянова-Михайлова.

**„ПРОТИВ“** гласуваха 4 /четири/ члена –Мартин Бусаров, Вилислав Балев, Мустафа Сирачки,  Владимир Вачев.

М.Бусаров:

Имаме решение 307-МИ/12.02.2021г..

По т.3 от дневния ред Мартин Бусаров запозна ОИК Багоевград с постъпило писмо от Следствен отдел към окръжна прокуратура Благоевград.

Мартин Бусаров: Колеги предлагам да вземем Протоколно Решение № 2/ 12.02.2021

С което да натоварим председател и секретар да изготвят едно допълнително писмо с исканата информация.

Мартин Бусаров :- Колеги, моля да гласуваме така предложения проект за протоколно решение!

След гласуването , резултатите бяха следните :

Дневният ред беше приет единодушно ! 12 гласа „ЗА” , 0 /нула/ „Против” Мартин Бусаров :Колеги , имаме решение!

С това дневния ред беше изчерпан и заседанието беше закрито от Председателя на Общинска избирателна комисия Благоевград.

Председател: Секретар :

 Мартин Бусаров Мустафа Сирачки